

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΑΘΛΗΣΗΣ****ΤΜΗΜΑ ΑΘΛΗΤΙΚΟΥ ΕΡΓΟΥ** | **Καλλιθέα, 25/09/2024****Αριθ. Πρωτ. 47221** |
| ΤΑΧ. Δ/ΝΣΗ: Αρμόδιος:Τηλέφωνο: e-mail:  | Ναυταθλητικές εγκαταστάσειςΑ. Σαμπλίδου2109565618 a.samplidou@kallithea.gr  | **ΠΡΟΣ****Τον κ. Πρόεδρο** **του Δημοτικού Συμβουλίου** |

**Θέμα: Τροποποίηση προγενέστερης απόφασης περί Ορισμού Υπεύθυνου/ης Προστασίας Ανηλίκων και αναπληρωτή /τριας για τα ΚΔΑΠ της Διεύθυνσης Άθλησης του Δήμου Καλλιθέας**

 Παρακαλούμε όπως κατά την προσεχή συνεδρίαση του Δημοτικού Συμβουλίου συμπεριλάβετε και το θέμα: «Τροποποίηση προγενέστερης απόφασης (11/2023 ΑΔΑ: ΨΞ0ΞΟΛΨΦ-6ΙΑ) του καταργηθέντος ν.π.δ.δ. «Ο.Π.Α.Α. «Γιάννης Γάλλος» περί Ορισμού Υπευθύνου Προστασίας Ανηλίκων και αναπληρωτή/τριας στις δομές των Κέντρων Δημιουργικής Απασχόλησης Παιδιών (ΚΔΑΠ) της Διεύθυνσης Άθλησης του Δήμου Καλλιθέας.

Έχοντας υπόψη: :

1. Η Διεύθυνση Άθλησης του Δήμου Καλλιθέας συμμετέχει με τις δύο (2) δομές Κέντρων Δημιουργικής Απασχόλησης (Κ.Δ.Α.Π) στο πρόγραμμα «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, από πέντε (5) έως δώδεκα (12) ετών για ένα χρονικό διάστημα της ημέρας εκτός του σχολικού ωραρίου της πρωτοβάθμιας εκπαίδευσης.
2. Με το τον Νόμο 4837/2021 (ΦΕΚ: 178/Α/1-10-2021), που αναφέρεται στην «Πρόληψη και αντιμετώπιση περιστατικών κακοποίησης και παραμέλησης ανηλίκων, Πρόγραμμα «Κυψέλη» για την αναβάθμιση της ποιότητας των παρεχόμενων υπηρεσιών σε βρεφικούς, βρεφονηπιακούς και παιδικούς σταθμούς, διατάξεις για την προώθηση της αναδοχής και της υιοθεσίας, «Προσωπικός Βοηθός για τα Άτομα με Αναπηρία» και άλλες διατάξεις» οι δομές των ΚΔΑΠ της Διεύθυνσης Άθλησης περιλαμβάνονται στους «Φορείς Παιδικής Προστασίας». Ως εκ τούτου οφείλουν να εφαρμόσουν τα οριζόμενα μέτρα που αποσκοπούν στην πρόληψη και αντιμετώπιση του φαινομένου της παιδικής κακοποίησης. **Συγκεκριμένα με το άρθρο 4 του ν.4837/2021 οι Φορείς Παιδικής Προστασίας υποχρεούνται να αναφέρουν περιστατικά κακοποίησης ανηλίκων και με το άρθρο 5 διευκρινίζονται οι διαδικασίες ορισμού υπευθύνου προστασίας ανηλίκων σε κάθε δομή καθώς και οι υποχρεώσεις αυτών.**
3. Σύμφωνα με το ΦΕΚ 1157/Β’/2017 θα πρέπει να ορίζεται κάθε έτος αναπληρωτής/τρια υπευθύνου κάθε δομής, σε περίπτωση απουσίας του.

Λαμβάνοντας υπόψη τα προαναφερθέντα και προκειμένου να διασφαλιστεί η σύννομη λειτουργία και η κάλυψη των υπηρεσιακών αναγκών των δύο Κέντρων Δημιουργικής Απασχόλησης Παιδιών (Κ.Δ.Α.Π.) της Διεύθυνσης Άθλησης του Δήμου Καλλιθέας σύμφωνα με τα οριζόμενα του άρθρου 5 του ν.4837/2021, προτείνουμε την τοποθέτηση των υπευθύνων προστασίας ανηλίκων των δομών μας ως εξής:

1) στο **«1ο Κέντρο Δημιουργικής Απασχόλησης Παιδιών (ΚΔΑΠ) Δήμου Καλλιθέας»** που λειτουργεί στο 6ο Λύκειο Καλλιθέας (Σωκράτους 222) να τοποθετηθεί υπεύθυνη προστασίας ανηλίκων η καθηγήτρια Φυσικής Αγωγής κ. Αναστασία Λαβασά και αναπληρωτής ο παιδαγωγός κ. Παναγιώτης Μαγκούτας.

2) στο **«2ο Κέντρο Δημιουργικής Απασχόλησης Παιδιών (ΚΔΑΠ) Δήμου Καλλιθέας»** που λειτουργεί στο 12ο Γυμνάσιο Καλλιθέας (Κρέμου 43 και Μενελάου 124) να τοποθετηθεί υπεύθυνη προστασίας ανηλίκων η θεατρολόγος κ. Μπαζιώνη Μάρθα και αναπληρώτρια η καθηγήτρια Φυσικής Αγωγής κ. Μαυροειδή Φωτεινή.

**Ο Αντιδήμαρχος**

**Παιδικής Αγωγής και Άθλησης**

**Γεώργιος Χ. Μαργωμένος**